20.1.2023 г.
BG
Официален вестник на Европейския съюз
C 20 A/17
ПРИЛОЖЕНИЕ ГЕНЕРАЛНА ДИРЕКЦИЯ ЗА ПАРТНЬОРСТВА ЗА ПАРЛАМЕНТАРНАТА ДЕМОКРАЦИЯ — ДИРЕКЦИЯ ЗА БЮРАТА ЗА ВРЪЗКА В ТРЕТИ ДЪРЖАВИ
ОСНОВНИ ЗАДАЧИ
(Структурна единица, състояща се от 40 служители: 35 длъжностни лица (включително 4 длъжностни лица, командировани в ЕСВД, и 5 длъжностни лица, предоставени от други генерални дирекции), 3 срочно наети служители и 2 договорно наети служители) 9.1.2023 г. — осигуряване на представителство на Европейския парламент в трети държави и международни организации, по-специално чрез Бюрото за връзка на Европейския парламент в Обединеното кралство, Бюрото за връзка между ЕП и Конгреса на САЩ във Вашингтон, както и чрез местните офиси на Европейския парламент в Организацията на обединените нации в Ню Йорк, в Асоциацията на народите от Югоизточна Азия (АСЕАН) в Джакарта и в секретариата на Африканския съюз в Адис Абеба; — управление, координиране и организация на отделите и службите в рамките на дирекцията, както и управление на персонала и обща организация на дирекцията; — популяризиране и улесняване чрез Отдела за програмата на Европейския съюз за посетители (EUVP) на разпространението на ценностите и интересите на ЕС в международен мащаб, чрез междуличностна дипломация и открит диалог с външни партньори, които се канят на учебни посещения в европейските институции, с акцент върху посетителите от континентални демокрации; — управление на проекти; — упражняване на функциите на вторично оправомощен разпоредител с бюджетни кредити.
БЮРО ЗА ВРЪЗКА НА ЕВРОПЕЙСКИЯ ПАРЛАМЕНТ В ОБЕДИНЕНОТО КРАЛСТВО
— допринасяне за развитието на отношенията между Европейския парламент, парламента на Обединеното кралство и националните, регионалните и местните органи на Обединеното кралство; предоставяне на информация за политическата ситуация в Обединеното кралство на политическите органи и на ръководството; — насърчаване и осигуряване на обществен дебат относно работата на ЕП чрез използване на всякакви подходящи средства, който да бъде насочен по-специално към гражданите на ЕС, младите хора и проевропейски настроените британци, посредством организацията на политически и културни дебати и прояви; провеждане на кампании във връзка с някои ценности, като например културното многообразие и човешките права; разширяване на мрежата от доброволци в рамките на общността „together.eu“; — осигуряване на логистична подкрепа за председателя, членовете на ЕП и парламентарните делегации, осъществяващи дейности в Обединеното кралство; — обезпечаване на финансовото управление на дейностите на Бюрото; управление на човешките ресурси и логистиката във връзка с „Дома на Европа“; — информиране на националните, регионалните и специализираните медии (печат, телевизия, радио, онлайн и социални медии) за позициите на Европейския парламент по различни въпроси; управление на уебсайта на Бюрото; — поддържане на междуинституционални отношения с Европейската служба за външна дейност (ЕСВД), включително съвместно управление на публичното пространство.
БЮРО ЗА ВРЪЗКА МЕЖДУ ЕП И КОНГРЕСА НА САЩ ВЪВ ВЪШИНГТОН
— улесняване на парламентарния диалог с Конгреса на САЩ и с други органи чрез подготовка на виртуални посещения или на срещи на Tрансатлантическия диалог между законодателите (TLD) или на Делегацията за връзки със Съединените американски щати, както и на делегации на парламентарните комисии или на други органи, служби и членове на ЕП, пътуващи до САЩ; — укрепване на връзките с органите на Конгреса на всички нива; подготовка на посещения на членове или служители на ЕП и на представители на Конгреса, насочени към подобряване на взаимното разбирателство; — задълбочаване на контактите с мозъчни тръстове, университети, академични институции и експертни центрове, както и с НПО и други заинтересовани страни; развитие на участието на Бюрото в специализирани семинари и конференции, както и разпространение на информация за ЕС и провеждане на дейности за повишаване на осведомеността относно работата на ЕП в рамките на форуми и в университетски и академични среди;